AMANAH ร่วงหนัก! 5 วัน รูด26% โบรกฯชี้กำไรไตรมาส 3/62 โตแรง-แนะซื้อเป้า 3.48 บ.
AMANAH ร่วงหนัก! 5 วัน รูด26% โบรกฯชี้กำไรไตรมาส 3/62 โตแรง-แนะซื้อเป้า 3.48 บ.
AMANAH ร่วงหนัก! 5 วัน รูด26% โบรกฯชี้กำไรไตรมาส 3/62 โตแรง-แนะซื้อเป้า 3.48 บ.
9 ต.ค. 2562

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 14.55 น. อยู่ที่ระดับ 3.02 บาท ลบ 0.08 บาท หรือ 2.58% ด้วยมูลค่าซื้อขาย 181.05 ล้านบาท ราคาหุ้นร่วง 5 วันติด โดยนับตั้งแต่หุ้นปรับตัวลงจากระดับ 3.80 บาทเมื่อวันที่ 2ต.ค.62 จนถึงล่าสุดหุ้นปรับตัวลงแล้ว 25.82%

บล.โนมูระ พัฒนสิน ระบุในบทวิเคราะห์ว่า บริษัท อะมานะฮ์ ลิสซิ่ง จำกัด (มหาชน) หรือ AMANAH: คาดกำไรสุทธิไตรมาส 3/62 ที่ 59.8 ลบ. เติบโตเด่น +53.3% เทียบช่วงเดียวกันของปีก่อน, ทรงตัว +0.1% เทียบไตรมาสก่อนหน้า
โดยได้แรงหนุนจากยอดสินเชื่อใหม่เพิ่มขึ้นแตะจุดสูงสุดใหม่รายไตรมาส ประเมินขยายตัว +460 ลบ. เร่งตัวต่อเนื่อง +27% เทียบช่วงเดียวกันของปีก่อน, +33%  เทียบไตรมาสก่อนหน้า (ไตรมาส 3/61/ไตรมาส2/62: ยอด 363/347 ลบ.) ผลักดันให้รายได้ดอกเบี้ยสุทธิเติบโตไปในทิศทางเดียวกันที่ 128.4 ลบ. เพิ่มขึ้น +13% เทียบช่วงเดียวกันของปีก่อน, +3% เทียบไตรมาสก่อนหน้า จากใช้กลยุทธ์เชิงรุกมากขึ้น โดยทั้งเพิ่มจำนวนสาขา เพิ่มวงเงิน สร้างแรงกระตุ้นให้เจ้าหน้าที่การตลาดวิ่งหายอดสินเชื่อปล่อยมากขึ้น
ในขณะที่ ยอดตั้งสำรองหนี้สงสัยจะสูญรวม มองปรับตัวขึ้นเล็กน้อยที่ 19.8 ลบ. (ลดลง -36% เทียบช่วงเดียวกันของปีก่อน, +9% q-q) ตาม Seasonal ของอุตสาหกรรม นอกจากนี้ น่าจะเห็นสัญญาณของการติดตามหนี้ที่มีประสิทธิภาพขึ้น และควบคุมผลขาดทุนจากการยึดรถได้อย่างรัดกุม ส่งผลให้ NPL ratio ทรงตัวระดับ 6.4-6.5% (2Q19 ที่ 6.43%)
Outlook 2019F-20F: ประเมินกำไรไตรมาส 3/62 เริ่มทรงตัวเทียบไตรมาสก่อนหน้าก่อนที่จะเร่งตัวขึ้นอีกครั้งในไตรมาส3/62 หากยังสามารถเดินหน้าปล่อยสินเชื่อใหม่ได้ไตรมาสละ +460 ลบ. (เดือนละ 153 ลบ.) ซึ่งหากยอดสินเชื่อใหม่ออกมาตามคาด ส่งผลให้ ยอดสินเชื่อรวม 9 เดือนปี 262 เท่ากับ 1.08 พันลบ. (คาดทั้งปี 1.6 พันลบ.) หรือเท่ากับ 68% ของประมาณการ อย่างไรก็ดี Operation โดยรวม อยู่ในจุดที่เริ่มแข็งแรง ทั้งสำรองหนี้เสียลดลง, ควบคุม NPL Ratio อยู่ระดับ 6.5% (2018: 6.9%) และปล่อยสินเชื่อแบบ Aggressive มากขึ้น (ขยายวง Loan to value จาก 80% สู่ 100%)